stanford-oval/wikipedia huggingface dataset:
Lsjbot
Historia

Botti on vuoden 2014 heinäkuuhun mennessä luonut 2,7 miljoonaa artikkelia, joista kaksi kolmasosaa on cebuanonkielisessä (Johanssonin vaimon äidinkieli) Wikipediassa ja yksi kolmasosa on ruotsinkielisessä Wikipediassa. Botti voi luoda jopa 10 000 artikkelia päivässä.[lähde? ]
Kesäkuun 15. päivä vuonna 2013 ruotsinkielinen Wikipedia ylitti järjestyksessä kahdeksantena kieliversiona miljoonan artikkelin rajan. Miljoonas artikkeli oli Lsjbotin luoma, ja kyseisen botin luomia artikkeleita oli 454 000: lähes puolet ruotsinkielisen Wikipedian artikkeleista. Lsjbotin ansiosta ruotsinkielisestä Wikipediasta tuli myös toinen kahden miljoonan artikkelin rajan saavuttanut kieliversio. Ainoastaan englanninkielisessä Wikipediassa oli sillä hetkellä enemmän artikkeleita.[lähde? ]
Helmikuussa 2020 Vice-verkkojulkaisussa kerrottiin Lsjbotin olevan vastuussa yli 24 miljoonasta kaikista cebuanonkieliseen Wikipediaan tehdyistä 29,5 miljoonasta muokkauskerrasta. Cebuanonkielisen Wikipedian 35 aktiivisimmasta muokkaajasta ainoastaan viisi oli ihmisiä, eikä ihmisiä ollut ollenkaan kymmenen aktiivisimman muokkaajan joukossa. Lsjbot ei kuitenkaan enää tee uusia artikkeleita cebuanon-, ruotsin-, eikä waraynkielisiin Wikipedioihin. Sverker Johanssonin mukaan lopettamispäätös johtui "mielipideilmapiirin muuttumisesta" ruotsinkielisen Wikipedian yhteisössä sekä siitä, että waraynkielisen Wikipedian muokkaajat eivät päässeet yhteisymmärrykseen automaattisesti luotujen artikkeleiden mielekkyydestä.
Mediassa

Kriitikoiden mukaan botin luomista artikkeleissa ei ole mielekästä sisältöä ja niistä puuttuu inhimillinen kädenjälki. Sydney Morning Herald -sanomalehdessä bottia verrattiin Phil Parkeriin, väitetysti historian tuottoisimpaan kirjailijaan, joka on julkaissut yli 85 000 kirjaa, joista jokainen on kirjoitettu tietokoneiden avustuksella alle tunnissa. Popular Science -julkaisussa bottia verrattiin Associated Press -uutistoimiston heinäkuussa 2014 esittelemään hankkeeseen uutisartikkeleiden kirjoittamisesta bottien avulla. Johansson vastasi kritiikkiin toteamalla, että jos artikkeleita ei luoda botilla, niitä kirjoittavat pääasiassa "nuoret, valkoihoiset ja miespuoliset nörtit" ja ne käsittelevät asioita miesten näkökulmasta.
Aiheesta muualla

Kuvia tai muita tiedostoja aiheesta Lsjbot Wikimedia Commonsissa
Lsjbotin lähdekoodi
Lsjbotin käyttäjäsivu ruotsinkielisessä Wikipediassa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Lsjbot – 27.10.2020 versio
Sverker Johansson, Lsjbotin kehittäjä
Käännös suomeksi
Leo Kinnunen

| Leo Kinnunen |
| --- | --- |
 Kinnunen vuonna 1966.
Henkilötiedot
Syntynyt: 5. elokuuta 1943 Tampere
Kuollut: 26. heinäkuuta 2017 (73 vuotta)
Kansalaisuus:   Suomi
Formula 1 -ura
Aktiivivuodet:  1974
Talli(t):  AAW Racing Team
Kilpailuja:  6 (1 startti)
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Belgian Grand Prix 1974
Viimeinen kilpailu:  Italian Grand Prix 1974
Leo Juhani ”Leksa” Kinnunen (5. elokuuta 1943 Tampere – 26. heinäkuuta 2017) oli suomalainen kilpa-ajaja. Hänestä tuli vuonna 1974 ensimmäinen suomalainen Formula 1 -kuljettaja.
Ura > Uran alku

Kinnusen ura moottoriurheilun parissa alkoi 1960-luvun alkupuolella ralleissa Volvo Amazonilla, ja hän kävi ajokillaan muun muassa Monte Carlossa. Vuosikymmenen puolivälissä hän ajoi jäärata-, maarata- ja rata-ajoja menestyksekkäästi Fiat Abarthilla ja sai jopa kutsun Torinoon neuvottelemaan yhteistyöstä Abarthin kanssa. Käynti ei kuitenkaan johtanut sopimukseen. 22-vuotiaana Kinnunen sai paikan AAW Racing -tallissa, ja hän ajoi erilaisilla VW-malleilla, kuten VW Mac 1, Formula Vee, ja Sunbeam Imp. Varhaisimpia ansioita ovat muun muassa jäärata-ajojen SM alle 1000-kuutioisissa 1966, rallin SM-kakkonen 1967 ja Keimolan moottoriradan avajaiskilpailussa 1966 V-luokan lähdön kolmas sija.
Kinnunen aloitti F3:ssa Brabhamilla ja sai 1968 käyttöönsä Titan-Lucasin. Vuosikymmenen lopulla Kinnunen siirtyi urheiluautoihin, ja hän voitti Keimola 500 -kilpailun vuonna 1968 Porsche 911 -ajokillaan parinaan Hans Laine. Vuonna 1969 Interserie (eurooppalainen versio prototyyppiautojen Can-Am-sarjasta) teki tuloaan, ja ennen varsinaista Interserietä tuona vuonna ajettiin Nordic Challenge Cup, jonka Kinnunen voitti. Lokakuussa 1969 Leo sai kutsun Österreichringille Porschen koeajoihin, ja hänet palkattiin John Wyerin Gulf Porsche -tiimiin ajamaan merkkivalmistajien ICM-sarjaan Porsche 917K-mallia.
Kinnunen ajoi Nordic Challenge Cupissa AAW Racingin Porsche 908 Spyderilla.
Ura > Ura lähtee nousuun

Kinnusen ura lähti nousuun. Ensimmäiseksi tuli voitto Daytonan 24 tunnin ajosta Pedro Rodríguezin ja Brian Redmanin kanssa. Seuraavassa kilpailussa tuli 4. sija Sebringissä, ja perään voitot Brands Hatchissa ja Monzassa sekä 2. sija Targa Floriossa Porsche 908:lla, missä hän ajoi vieläkin voimassa olevan kierrosennätyksen (33m36sek). Tätä kilpailua seurasi vaisumpi loppukausi, kun neljä kilpailua viidestä päättyi keskeytykseen, mutta sen ainoan loppuun ajetun Watkins Glenissä hän voitti. Lopputuloksena Gulf-tiimin voittama vuoden 1970 mestaruus (kilpailussa ei ollut henkilökohtaisia palkintoja jaossa). Kauden aikana Kinnunen ajoi myös yhden kilpailun Interserietä Keimolassa, missä hän sijoittui kahdeksanneksi, sekä kaksi kilpailua Euroopan ESC-sarjassa 2-litraisille, missä hän sijoittui 2. ja 3. sijalle Mugellossa ja Nürburgringillä. Nämä kaksi ajoa riittivät kauden lopputuloksissa viemään hänet sarjan 11. sijalle.
Kaudella 1971 Kinnunen päätti keskittyä Interserie-sarjaan. Hän ajoi Porsche 917 Spyderiä kotimaiselle AAW-Finland-tallille. Kinnunen voitti kilpailun Zolderissa ja Keimolassa (voitti päivän molemmat lähdöt) ja sijoittui 2. sijalle Hockenheimissa ja 3. sijalle Imolassa, ja hän voitti vuoden 1971 Interserien. Samana vuonna Kinnunen ajoi yhden kilpailun ICM-sarjaa Targa Floriossa Autodeltan Alfa T33/3lla parinaan Rolf Stommelen. Kilpailu päättyi ensimmäiseen kierrokseen saksalaisen rutattua auton. Kinnunen osallistui vielä toiseen kilpailuun Björn Waldegårdin kanssa yksityisellä Porsche 911S-mallilla Nürburgringillä, missä hän sijoittui 16:ksi.
Vuoden 1972 Interserien Leo ajoi jälleen AAW:lla autona tällä kertaa Porsche 917/10TC – 12-sylinterinen, 850 DIN-hevosvoimainen, 4,5-litrainen maantiekiitäjä. Kinnunen oli sarjan ylivoimainen voittaja ja hän voitti 9 lähdössä 18 kilpailusta, muun muassa Keimolan molempien lähtöjen voitto (samalla hän teki Keimolan vieläkin voimassa olevan kierrosennätyksen 1:11,74 – keskinopeus 165,4 km/h). Kaudella 1973 Kinnunen ajoi edelleen AAW:n Porsche 917/10TCtä ja voitti tälläkin kaudella Interserien. Hän voitti 6 lähtöä ja oli 2. sijalla seitsemässä lähdössä. Lisäksi hän osallistui yhteen WCM-sarjan (ex-ICM) kilpailuun Claude Haldin kanssa Martini Racingin Porsche Carrera 911-autolla Targa Floriossa, missä hän sijoittui kolmanneksi.
Kinnunen voitti Interserie-sarjan kolme kertaa peräkkäin vuosina 1971, 1972 ja 1973.
Ura > Mukana Formula 1 -sarjassa

Vuonna 1974 AAW Racingin toiminta hiipui, ja Kinnunen päätti lähteä Formula 1 -sarjaan. Hän hankki John Surteesin tallin vanhan testiauton. Syntyi Suomen toistaiseksi ainoa F1-talli, joka toimi nimellä AAW Racing Team Antti Aarnio-Wihurin suostuttua lainaamaan sille nimensä, mutta varsinainen rahoitus tuli muun muassa Saloralta ja Colt-tupakkamerkiltä. Tallin koeajot ajettiin Keimolassa. Ylipainoinen ja alitehoinen Surtees-Ford osoittautui kehnoksi autoksi, tekniseksi ongelmakimpuksi. Lisäksi autoa oli käytetty tehtaalla koealustana, ja sen runko oli kärsinyt vaurioita. Talli ei myöskään saanut käyttöönsä parhaita mahdollisia renkaita. Kinnunen osallistui kuitenkin kuuteen GP-viikonloppuun, joista hän selviytyi vain Ruotsin Anderstorpissa lähtöviivalle asti. Aika-ajoissa Kinnusen sijoitus oli 25. ja kilpailuun pääsi vain 24 parasta. PR-syistä Kinnunen sai kuitenkin startata kilpailun ulkopuolisena. Kinnusen viereltä starttasi ulkopuolisena myös australialainen Vern Schuppan (aika-ajossa 26.). Itse kilpailussa Kinnusen tie katkesi 8. kierrokselle sytytystulpan aiheutettua ongelmia, autoon oli sen erittäin huono luotettavuus tiedostaen tankattu polttoainetta vain kymmentä kierrosta varten. Kovan onnen auto on nykyisin nähtävillä Turun Sanomien museossa. Saatuaan F1-kilpailujen sarjan päätökseen Kinnunen ajoi vielä Interserien Hockenheimin osakilpailun Martini Racingin Porsche 917/30 Turbolla, ja hän voitti molemmat lähdöt sijoittuen tällä yhdellä ainoalla osallistumisellaan koko kauden tuloslistalla 6. sijalle.
Ura > F1:n jälkeen

Kinnunen jatkoi kauden 1975 Martinin tallissa ja ajoi WCM-sarjassa Herbert Müllerin kanssa Porsche 908 Turboa. Kausi ei onnistunut täysin, ja sijoituksina oli keskeytykset Monzassa ja Spassa, 7. sija Ennassa, 3. sija Nürburgringillä ja 9. sija Österreichringillä. Vuonna 1976 hän ajoi WCM-sarjassa Evon Egertzin kanssa Porsche 934:llä Dijonissa 4. sijalle, Mugellossa ja Silverstonessa 3. sijalle ja 2. sijalle Watkins Glenissä. WSC-sarjassa Kinnunen ajoi Egertzin kanssa Porsche 908:lla, mutta jäi lähtöruutuun Monzassa ja keskeytti Dijonissa. Vuoden 1976 Pohjola-rallista tuli voitto Volvo 66:lla.
Vuonna 1977 Kinnunen kilpaili vain yhden kilpailun, WCM-sarjan Nürburgringillä, mutta sen kilpailun hän joutui keskeyttämään moottorivian vuoksi. Se jäi Kinnusen viimeiseksi kansainväliseksi kilpailuksi.
Kinnunen muistetaan etenkin kyvystään mukautua erilaisiin rata- ja ajoneuvotyyppeihin. Kinnunen valittiin vuoden autourheilijaksi vuosina 1969–1973. Hän johti myös yritystä, joka erikoistui teollisuusinnovaatioiden myyntiin ja markkinointiin.
Formula 1 -tulokset

| Vuosi | Talli | Auto | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | Sijoitus | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1974 | AAW Racing Team | Surtees TS16 | ARG  | BRA  | RSA  | ESP  | BEL DNQ | MON  | SWE Kesk. | NED  | FRA DNQ | GBR DNQ | GER  | AUT DNQ | ITA DNQ | CAN  | USA  | - | 0 |
Aiheesta muualla

Kuvia tai muita tiedostoja aiheesta Leo Kinnunen Wikimedia Commonsissa
DriverDB-sivustolla (englanniksi)
Suomalaiset Formula 1 -kuljettajat
Leo Kinnunen
Mikko Kozarowitzky
Keke Rosberg
Jyrki Järvilehto
Mika Häkkinen
Mika Salo
Kimi Räikkönen
Nico Rosberg
Heikki Kovalainen
Valtteri Bottas
Leo Kinnunen (vasemmalla) ajaa Volvo PV544:llä Jyväskylän Suurajoissa elokuussa 1964.
Kinnunen ja Haldi Porsche 911 autolla WCM-sarjan osakilpailussa Targa Florio 1973
Leo Kinnunen Nürburgringillä Porsche 935:n ratissa toukokuussa 1977.
Lauren Tom

| Lauren Tom |
| --- | --- |
 Tom vuoden 2010 Comic-Conissa.
Henkilötiedot
Syntynyt: 4. elokuuta 1961 (ikä 63)  Highland Park, Illinois
Näyttelijä
Aktiivisena:  1982–
Merkittävät roolit:  Amy Wong (Futurama) Numbuh 3 (Codename: Kids Next Door)
Aiheesta muualla
Viralliset kotisivut
IMDb 
Elonet
Lauren Tom (s. 4. elokuuta 1961 Highland Park, Illinois) on yhdysvaltalainen näyttelijä. Hän on ollut ääninäyttelijänä Amy Wongille ja Inez Wongille Futuramassa sekä Minhille ja tämän lapselle Connielle Kukkulan kuninkaassa. Tom on myös näytellyt muun muassa Rossin tyttöystävä Julieta Frendien toisella tuotantokaudella.
Biografia

Lauren syntyi Chicagon lähellä Highland Parkissa kiinalaisamerikkalaiseen perheeseen. Hänen äitinsä on Nancy ja isä Chan Tom, joka työskenteli pakasteruoan alalla. Detour-lehden artikkelissa Lauren kertoi joutuneensa kiusauksen kohteeksi kiinalaisen ulkonäkönsä vuoksi.lähde tarkemmin? Tämä myötä hänestä tuli sisäänpäin kääntynyt persoona, jonka seurauksena Lauren innostui myöhemmin tanssimisesta. Lapsena hänellä ei myöskään ollut kunnollista perhettä ja hän eli useissa sijaisperheissä.[lähde? ]
Biografia > Teatteri

17-vuotiaana Lauren sai ensimmäisen tilaisuuden esiintyä teatterissa Chorus Line -näytelmässä. Hän sai vajaat vuotta myöhemmin rooliin samaisesta näytelmästä Broadwayllä ja hänet palkittiin Obie-palkinnolla useiden teatteriesitysten jälkeen. Lauren esiintyi kuusi vuotta New Yorkin teatterissa.
Filmografia > Elokuvat

| Vuosi | Elokuva | Rooli | Huomioita |
| --- | --- | --- | --- |
| 1984 | Nothing Lasts Forever | Eloy |  |
| 1987 | Wall Street - rahan ja vallan katu | naisvälittäjä |  |
| 1989 | Syyttömät silminnäkijät | Mitzie |  |
| 1989 | Kylmää terästä | naisreportteri |  |
| 1990 | Cadillac Man | Dim Sum -tyttö Helen |  |
| 1993 | Ilon ja onnen tarinat | Lena | elokuvasovitus |
| 1993 |  Mr. Jones | Amanda Chang |  |
| 1994 | Kun mies löytää naisen | Amy |  |
| 1995 | Kidnapped: In the Line of Duty | Lily Yee |  |
| 1995 | Escape to Witch Project | Claudia Ford |  |
| 2000 | Catfish in Black Bean Sauce | Mai |  |
| 2000 | Batman of the Future: Return of the Joker | Dana Tan | äänirooli |
| 2003 | Paha pukki | Lois |  |
| 2003 | Manhood | Bambi |  |
| 2004 | Mulan 2 | prinsessa Su | äänirooli |
| 2005 | Kim Possible: Päättäjäispainajainen | Yoshiko | äänirooli |
| 2006 | Codename: Kids Next Door: Operation Z.E.R.O. | Kuki Sanban | äänirooli |
| 2007 | Futurama: Benderin jättikeikka | Amy Wong, sivuäänet |  |
| 2007 | Crossover between Codename: Kids Next Door and The Grim Adventures of Billy & Mandy | Kuki Sanban | äänirooli, lyhytelokuva |
| 2007 | Billy & Mandy's Big Boogey Adventure | numero 3 | äänirooli, televisioelokuva |
| 2008 | Futurama: Benderin peli | Amy Wong, Gynecaladriel, kiinalainen poika, sivuäänet |  |
| 2008 | Futurama: Moniniskainen monsteri | Amy Wong, Inez Wong, sivuäänet |  |
| 2009 | Futurama: Vihreän ajan tuolle puolen | Amy Wong, sivuäänet |  |
| 2010 | Scooby-Doo! Camp Scare | Jessica | äänirooli |
| 2011 | Kung Fu Panda 2 | myymälälammas | äänirooli |
Filmografia > Ääninäyttely videopeleissä

| Vuosi | Videopeli | Rooli |
| --- | --- | --- |
| 2000 | King of the Hill: The Video Game | Connie Souphanousinphone |
| 2002 | Superman: Shadow of Apokolips | Angela Chen, Mercy Graves |
| 2005 | Codename: Kids Next Door Operation - The Video Game | Kuki Sanban |
| 2005 |  Teen Titans | Jinx, Gizmo |
| 2009 | FusionFall | numero 3 |
| 2015 | Heroes of the Storm | Li Li |
| 2016 | World of Warcraft: Legion | Li Li Stormstout |
| 2017 | Futurama: Worlds of Tomorrow | Amy Wong, Inez Wong, Jrrr |
| 2018 | Lego DC Super-Villains | Gizmo, Jinx, tohtori Myrkky |
Aiheesta muualla

Voice Chasers (Arkistoitu – Internet Archive)
Kirkkojärvi (Raasepori)

| Kirkkojärvi |
| --- | --- |
Maanosa:  Eurooppa
Valtiot:  Suomi
Maakunnat:  Uusimaa
Kunnat:  Lohja
Koordinaatit:  60°05′35″N, 23°41′41″E
Vesistöalue ja valuma-alueen tietoja
Päävesistöalue:  Karjaanjoen vesistö (23)
Järveen tulevat joet:  Mustionjoki
Laskujoki:  Mustionjoki
Järvinumero:  23.012.1.001
Mittaustietoja
Pinnankorkeus:  11,8 m 
Rantaviiva:  8,77 km 
Pinta-ala:  1,13 km² 
Tilavuus:  0,00216 km³
Keskisyvyys:  1,93 m 
Suurin syvyys:  6,95 m 
Saaria:  2
 fiKirkkojärvi 
Kirkkojärvi  (ruots. Kyrksjön) on Mustionjoen järvimainen laajentuma Raaseporissa Karjaan keskustan pohjoispuolella. Sen pinta-ala on 1,1 neliökilometriä. Etäisyys Tammisaaresta on 19 kilometriä koilliseen. Kirkkojärvi kuuluu Mustionjoen Natura-alueeseen.
Maantiede

Kirkkojärven ulottuvuus pohjoisesta etelään on 3,1 kilometriä. Levein kohta lännestä itään on noin puoli kilometriä. Saaria on kaksi, ja niiden yhteispinta-ala on noin 27 aaria. Järvi on suurimmaksi osaksi vähintään metrin ja enintään kolmen metrin syvyinen. Syvin kohta, noin seitsemän metriä, sijaitsee järven keskiosassa Gillernäsin kohdalla, jossa järven leveys on runsaat sata metriä. Gillernäsin eteläpuolinen järvenosa on matalampi kuin sen pohjoispuolinen järvenosa. Kirkkojärven koillisrannalla on metsämaata (Näseskogen), jonka korkeimmat kohdat ovat noin 55 metriä merenpinnan yläpuolella. Pääosin järveä reunustaa kulttuurimaisema peltoineen.
Kirkkojärveen laskee Mustionjoki koillisesta Lohjanjärveltä Päsarträsketin (11,9 metriä mpy) ja Peltokosken (Åkerfors) kautta ja Kirkkojärvi laskee Mustionjokena länteen Pohjanpitäjänlahteen.
Kirkkojärven vesitilavuus on 2 162 000 kuutiometriä.
Kirkkojärvi (23.012.1.001) kuuluu Billnäsin alueeseen (23.012), joka on kolmannen jakovaiheen vesistö Karjaanjoen päävesistössä (23). Toinen jakovaihe on Karjaanjoen alaosan alue (23.01). Billnäsin alueeseen kuuluu kuusi vähintään hehtaarin laajuista vakavettä, joista laajimmat ovat Kirkkojärvi ja Päsarträsket. Kolmanneksi laajin on Päsarträsketin ja Lohjanjärveen kuuluvan Bruksträsketin välissä sijaitseva Mustionjoen laajentuma, jota kutsutaan Mustion ruukin alapuoleksi. Sitä seuraa kolme pikkujärveä: Söudon, Tjärnan ja Flatun.
Lowlife Highlights

| Lowlife Highlights Mustasch |
| --- | --- | --- |

Kokoelmalevyn tiedot
 Äänitetty : 2001–2005
 Julkaistu: marraskuu 2008
 Tyylilaji: stoner rock
 Kesto: 74.23
 Levy-yhtiö: Regain
Listasijoitukset
  Sverigetopplistan: 22.
Mustaschin muut julkaisut
| Latest Version of the Truth 2007 | Lowlife Highlights 2008 | Singles A’s & B’s 2009 |
Lowlife Highlights on Mustaschin ensimmäinen kokoelma-albumi, joka on julkaistu vuonna 2008. Se nousi Ruotsissa Sverigetopplistanin sijalle 22, ja pysyi listalla yhteensä 7 viikkoa.
Kappaleet

Unsafe at Any Speed – 4.33
Down in Black – 2.44
Accident Blackspot – 3.36
The Deadringer (extended) – 5.04
I Lied – 4.26
Homophobic/Alcoholic – 4.03
Fredrika – 5.00
6:36 – 4.46
Haunted by Myself – 4.14
Black City – 2.34
White Magic – 4.24
The Wave – 4.56
Dogwash – 3.05
Monday Warrior – 4.34
Into the Arena – 5.14
Rat Safari – 4.22
I Hunt Alone – 3.18
Ocean Song – 3.30
Kokoonpano

Ralf Gyllenhammar – laulu, kitarat
Hannes Hansson – kitara
Mats Johansson – basso
Mats Hansson – rummut & lyömäsoittimet
Arvostelut

Imperiumi.net:
Rumba: positiivinen
Aiheesta muualla

Lowlife Highlights Discogsissa (englanniksi)
Albumi Lowlife Highlights Encyclopaedia Metallum -sivustolla (englanniksi)
Mustasch
| --- | --- |
Studioalbumit:   Above All  Ratsafari  Powerhouse  Latest Version of the Truth  Mustasch  Sounds Like Hell, Looks Like Heaven  Thank You for the Demon  Testosterone  Silent Killer  Killing It for Life  A final warning - Chapter one 
EP:t:   The True Sound of the New West  Parasite! 
Kokoelmat:   Lowlife Highlights  Singles A’s & B’s  The New Sound of the True Best 
Singlet:   ”I Hunt Alone”  ”Down in Black”  ”Black City”  ”6:36”  ”Dogwash”  ”I’m Alright”  ”Double Nature”  ”Bring Me Everyone”  ”Spreading the Worst”  ”Mine”  ”The Challenger”  ”California Love”  ”Feared and Hated”  ”Alle Männer”  ”Be Like a Man”  ”Midnight Runner”  ”Änglahund”  ”Hound From Hell”  ”Lawbreaker”  ”Fire”  ”Winners”  ”Blood in Blood out”  ”What is Wrong”  ”Where Angels fear to tread”  ”Before a Grave”  ”You are killing me”  ”Contagious”
Konnankoukku

| Konnankoukku> The Mediterranean caper.Alkuperäisteos |
| --- | --- |
Kirjailija:  Clive Cussler
Kieli:  englanti
Genre:  jännityskirjallisuus
Kustantaja:  Pyramid Books
Julkaistu:  1973
Sivumäärä:  301
ISBN:  0-515-03179-8
Suomennos
Suomentaja:  Pirjo Latvala
Kustantaja:  WSOY
Julkaistu:  1980
Sivumäärä:  280
ISBN:  951-0-09968-6
Löydä lisää kirjojaKirjallisuuden teemasivulta
Konnankoukku on vuonna 1980 suomeksi julkaistu Clive Cusslerin esikoisromaani, jonka on suomentanut Pirjo Latvala ja kustantanut WSOY. Sen englanninkielinen alkuteos The Mediterranean Caper julkaistiin vuonna 1973 Yhdysvalloissa.
Juoni

Konnankoukku -romaanissa Välimerellä Kreikkalaisella saarella sijaitseva Yhdysvaltain ilmavoimien tukikohta joutuu ensimmäisen maailmansodan aikaisen vuonna 1918 kadonneeksi uskotun lentokoneen hyökkäyksen kohteeksi, ja Dirk Pitt lähtee Al Giordinon ja NUMA:n tutkimusryhmän kanssa selvittämään asiaa.
Loganair

| Loganair |
| --- | --- |
 IATA: LC  –  ICAO: LOG 
Kutsukoodi:  LOGAN
Perustettu:  1962
Laivaston koko:  35
Kohteiden määrä:  32
Tunnuslause:  Scotland's Airline
Solmukohdat:  Aberdeen   Glasgow   Kirkwall   Norwich
Tytäryhtiö(t):  Suckling Airways   Aero Engineering   Aero Handling
Kotipaikka:  Glasgow, Skotlanti, Yhdistynyt kuningaskunta
Kanta-asiakasohjelma:  Rewards4all
Avainhenkilö(t):  Scott Grier, puheenjohtaja
Yhtiön sivut:  loganair.co.uk
Loganair Limited on skotlantilainen lentoyhtiö. Loganair operoi Flyben lentoja Skotlannissa sekä Orkneysaarille, Shetlandsaarille ja Ulko-Hebrideille. Lisäksi se operoi lentoja Dundeesta Birminghamiin sekä Pohjois-Irlannin Belfastiin. Loganair lentää myös Scottish Air Ambulance Servicen ambulanssilentoja ja Royal Mailin postilentoja.
Loganairilla on Britannian siviili-ilmailuviranomaisen myöntämä tyypin A operointilisenssi. Se saa kuljettaa matkustajia, rahtia ja postia yli 20-paikkaisilla lentokoneilla. Loganair perustettiin vuonna 1962, ja sen omistaja on vaihtunut useasti. Siitä huolimatta sen nimi ja tunnukset ovat aina pysyneet samoina. Se katsotaankin Yhdistyneen kuningaskunnan vanhimmaksi toiminnassa olevaksi lentoyhtiöksi.
8. heinäkuuta 2011 ilmoitettiin, että Loganair oli ostanut ScotAirwaysin. ScotAirways jatkaa tätä huolimatta operointia omana yhtiönään vanhalla nimellään Suckling Airways ja säilyttää omat lupansa ja lisenssinsä.
Historia > Maailman lyhin säännöllinen lento

Loganair operoi maailman lyhintä säännöllistä lentoa (Loganairin lento 353). Lento Westrayn lentoasemalta Papa Westrayn lentoasemalle kestää kaksi minuuttia.
Historia > Rantalaskeutuminen

Lennot Barran lentoasemalle riippuvat vuorovedestä, koska reitillä käytettävät Twin Otter -koneet laskeutuvat rannalle. Twin Otter on pysynyt Loganairin käytössä juuri tämän reitin vaatimien erityisominaisuuksien vuoksi.
Historia > Franchising-operointi

Ennen lokakuuta 2008 Loganair oli British Airwaysin franchising-kumppani. Tämän sopimuksen mukaan Loganairin lennot lennettiin British Airwaysin lentonumeroilla. Lennot myytiin British Airwaysin kautta, ja Loganair osallistui British Airwaysin Executive Club- ja BA Miles -ohjelmiin. Loganair oli myös Oneworldin liitännäisjäsen.
Franchising-operaatiot Loganairin saartenvälisillä lennoilla lopetettiin 2004. Loganair lentää näitä lentoja omalla nimellään.
26. lokakuuta 2008 lähtien Loganair on ollut Flyben franchising-kumppani. Kaikki lennot lennetään Flyben väreissä. Lennot myös myydään Flyben kautta.
Huolto

Loganairin koneet huolletaan Glasgow'n kansainvälisellä lentoasemalla Kirkwallissa. Suuri osa huollosta tehdään Loganairin omassa hangaarissa, jossa on yleensä yksi tai kaksi Saab 340 -konetta ja yksi Twin Otter. Jälkimmäinen tyyppi vaatii erityishuoltoa, koska laskeutuminen rannalle saattaa aiheuttaa suolan kertymistä rakenteisiin. Myös Islander-koneet huolletaan Kirkwallissa.